549.54 REGOLAMENTI DWAR MANIĠĠJAR TA’ SKART (BATTERIJI U AKKUMULATURI) L-AVVIŻ LEGALI 55 tal-2010, kif emendat bl-Avviżi Legali 245 tal-2011, 296 tal-2015 u 145 tal-2017. L-AVVIŻ LEGALI 55 tal-2010, kif emendat bl-Avviżi Legali 245 tal-2011, 296 tal-2015 u 145 tal-2017. 1. Titolu. It-titolu ta’ dawn ir-regolamenti hu Regolamenti dwar Maniġġjar ta’ Skart (Batteriji u Akkumulaturi). 2. (1) Dawn ir-regolamenti jipprovdu d-dispożizzjonijiet tad-Direttiva 2006/66/KE 91/157/KE E ††OJL 78, 26.3.1991, p. 38. kif emendata bid-Direttiva 2008/12/KE Dawn ir-regolamenti jipprovdu d-dispożizzjonijiet tad-Direttiva 2006/66/KE * *OJL 266, 26.9.2006, p. 1. tal-Parlament Ewropew u tal-Kunsill tas-6 ta’ Settembru 2006 dwar batteriji u akkumulaturi u skart ta’ batteriji u akkumulaturi u li tħassar Direttiva ‡‡OJL 76, 19.3.2008, p. 39. tal-Parlament Ewropew u tal-Kunsill tal-11 ta’ Marzu 2008, rigward l-implimentazzjoni tas-setgħat mogħtija lill-Kummissjoni. (2) L-għan tad-Direttiva, b’kunsiderazzjoni tal-impatt ambjentali tat-trasport, huwa li jitkabbar l-ġbir separat ta’ skart ta’ batteriji u akkumulaturi u jkun minimizzat ir-rimi ta’ batteriji u akkumulaturi bħala skart muniċipali mhux magħżul sa biex jintlaħaq livell għoli ta’ riċiklaġġ għall-iskart kollu ta’ batteriji u akkumulaturi. Tipprova wkoll ittejjeb il-prestazzjoni ambjentali ta’ batteriji u akkumulaturi u tal-attivitajiet tal-operaturi ekonomiċi kollha involuti fiċ-ċiklu tal-ħajja ta’ batteriji u akkumulaturi, bħal produtturi, distributuri u utenti u, b’mod partikolari, dawk l-operaturi involuti direttament fit-trattament u r-riċiklaġġ ta’ skart ta’ batteriji u akkumulaturi. (3) L.S.549.63 Dawn ir-regolamenti jipprovdu miżuri addizjonali, proċeduri u gwida ma’ dawk li hemm fir-Regolamenti dwar l-Iskart, li jimmiraw li jistabbilixxu regoli speċifiċi għall-ġbir, trattament, riċi klaġġ u rimi ta’ skart ta’ batteriji u akkumulaturi biex iħeġġu livell għoli ta’ ġbir u riċiklaġġ ta’ skart ta’ batteriji u akkumulaturi. 3. Tifsir. Emendat: A.L.145 tal-2017. (1) F’dawn ir-regolamenti, kemm-il darba r-rabta tal-kliem ma tkunx teħtieġ xorta oħra: "aġenzija lokali " għandha l-istess tifsira bħal "entità tal-gvern" kif imfissra fl-artikolu 2 tal-Att; " apparat " tfisser kull tagħmir elettriku jew elettroniku, kif definit fir-Regolamenti dwar l-Immaniġġar tal-Iskart (Apparat Elettriku u Elettroniku), li huwa mħaddem kompletament jew parzjalment minn batteriji jew akkumulaturi jew jista’ jkun hekk imħaddem; L.S.549.89 "l-Att " tfisser l-Att dwar il-Protezzjoni tal-Ambjent; Kap. 549. Kap. 549. " l-awtorità kompetenti " għandha l-istess tifsira bħal "l-Awtorità" kif imfissra fl-artikolu 2 tal-Att; "batterija" jew "akkumulatur " tfisser kull sors ta’ enerġija elettrika ġġenerata bil-konverżjoni diretta ta’ enerġija kimika u li tkun tikkonsisti f’batterija primarja waħda jew aktar (mhux rikarikabbli), jew f’ċelluli ta’ batterija waħda jew aktar sekondarji (rikarikabbli); "batteriji u akkumulaturi awtomotivi " tfisser kull batterija jew akkumulatur li tintuża bħala starter awtomotiv, sors ta’ dawl jew biex taqbad il-magna; "batterija jew akkumulatur industrijali " tfisser kull batterija jew akkumulatur maħsuba għal użu esklussivament industrijali jew professjonali jew użata f’kull tip ta’ vettura elettrika; "batterija jew akkumulatur portabbli " tfisser kull batterija, ċellula ta’ buttuna, pakkett ta’ batteriji jew akkumulatur li: (a) tkun issiġillata; u (b) tkun tista’ tinġarr fl-idejn; u (ċ) lat kun batterija jew akkumulatur industrijali u lanqas ma tkun batterija jew akkumulatur awtomotiv; "ċellulabuttuna " tfisser kull batterija jew akkumulatur tond, żgħir u portabbli li d-dijametru tiegħu jkun akbar mill-għoli tiegħu u li jkun użat għal għanijiet speċjali bħal ma huwa apparat tas-smigħ, arloġġi, tagħmir portabbli żgħir u enerġija ta’ riżerva; "distributur " tfisser kull persuna li tipprovdi batteriji u akkumulaturi fuq bażi professjonali lil utentaħħari; "ftehim " tfisser ftehim formali milħuq bejn l-awtorità kompetenti u l-operaturi ekonomiċi konċernati, li għandu jkun miftuħ għall-imsieħba kollha li jixtiequ josservaw il-kundizzjonijiet tal-ftehim bil-għan li jilħqu l-għanijiet ta’ dawn ir-regolamenti; "kategorija ta’ batterija jew akkumulatur " tfisser kull waħda minn dawn it-tip ta’ batteriji jew akkumulaturi: (a) batteriji jew akkumulaturi ta’ vetturi; (b) batteriji jew akkumulaturi industrijali; u (ċ) batteriji jew akkumulaturi portabbli. " il-Komunità " tfisser il-Komunità Ewropea; " il-Ministru " tfisser il-Ministru responsabbli għall-ambjent; " operaturi ekonomiċi " tfisser kull produttur, distributur, kollettur, riċiklatur jew operatur ieħor ta’ trattament ta’ skart ta’ batteriji u akkumulaturi; "pakkett ta’ batteriji " tfisser kull sett ta’ batteriji jew akkumulaturi li jkunu konnessi flimkien u, jew miksijin b’tali mod li jiffurmaw unità kompluta li l-utent aħħari mhux intiż li jifred jew li jiftaħ; "produttur " tfisser kull persuna f’Maltali, irrispettivament mit-teknika tal-bejgħ użata, inkluż permezz ta’ komunikazzjoni mill-bogħod kif definit fir-Regolamenti dwar Bejgħ mill-Bogħod, tqiegħed batteriji jew akkumulaturi, inkluż dawk inkorporati f’apparat jew vetturi, fis-suq għall-ewwel darba fit-territorju ta’ Malta fuq bażi professjonali; "rata ta’ ġbir " tfisser, f’sena kalendarja partikolari, il-perċentwal miksub mid-diviżjoni tal-piż tal-iskart ta’ batteriji u akkumulaturi portabbli miġbura skond ir-regolament 5) jew tar-Regolamenti dwar l-Immaniġġar tal-Iskart (Apparat Elettriku u Elettroniku), f’dik is-sena kalendarja bil-piż medju ta’ batteriji u akkumulaturi portabbli li l-produtturi jew ibigħu direttament lill-utent aħħari jew iqassmu lil terzi sabiex ibigħuhom lill-utenti aħħarin f’Malta matul dik is-sena kalendarja u s-sentejn kalendarji ta’ qabel; L.S.549.89 "riċiklaġġ " tfisser l-ipproċessar mill-ġdid fi proċess ta’ produzzjoni ta’ materjal ta’ skart għall-għan oriġina li tiegħu jew għal għanijiet oħra, iżda jeskludi l-irkupru tal-enerġija; "rimi" tfisser kull operazzjoni applikabbli kif previst fl-Iskeda 4 tar-Regolamenti dwar l-Iskart; L.S.549.63 " skart " b’żieda ma’ dak li jingħad fl-Att dwar il-Protezzjoni tal-Ambjent, tfisser kull ħaġa, sustanza, prodott jew oġġett, f’għamla sew solida sew likwida, ta’ xorta sew perikoluża sew xort’oħra, li pussessuri warrab għar-rimi, jew ikun biħsiebu jew ikun meħtieġ li jwarrab għar-rimi, jew dak kollu li jitqies li jkun skart mill-awtorità kompetenti nominata mill-Ministru responsabbli għall-ambjent skont l-Att dwar il-Protezzjoni tal-Ambjent; " skart ta’ batterija jew ta’ akkumulatur " tfisser kull batterija jew akkumulatur li huma skart; " trattament " tfisser kull attività mwettqa fuq skart ta’ batteriji u akkumulaturi wara li dawn jkunu ġew mgħoddija lil faċilità sabiex jintgħażlu, jiġu preparati għar-riċiklaġġ jew ippreparati għar-rimi. (2) L.S.549.63 It-termini l-oħra kollha għandu jkollhom l-istess tifsir mogħti lilhom fir-regolament 2 tar-Regolamenti dwar l-Iskart. 4. Applikabilità. (1) L.S.549.36 L.S.549.89 Dawn ir-regolamenti għandhom ikunu japplikaw għal kull tip ta’ batterija u akkumulatur, irrispettivament mill-għamla, volum, piż, kompożizzjoni tal-materjal jew l-użu tagħhom: Iżda dawn ir-regolamenti għandhom jkunu japplikaw mingħajr preġudizzju għar-Regolamenti dwar l-Imaniġġar ta’ Skart (Vetturi fi Tmiem Żmienhom) u ir-Regolamenti dwar Maniġġar ta’ Skart (Apparat Elettriku u Elettroniku). (2) L.S.427.08 Dawn ir-regolamenti għandhom ikunu japplikaw bla ħsara għal dispożizzjonijiet eżistenti, bħal rekwiżiti għas-sigurtà tal-prodott u leġislazzjoni speċifika, b’mod partikolari r-Regolamenti dwar Batteriji u Akkumulaturi. (3) Dawn ir-regolamenti m’għandhomx ikunu japplikaw għal batteriji u akkumulaturi użati: (a) f’tagħmir konness mal-protezzjoni tal-interessi għas-sigurtà essenzjali ta’ Malta, armi, munizzjon u materjal tal-gwerra, bl-eċċezzjoni għal prodotti li mhumiex maħsuba speċifikament għal għanijiet militari; u (b) f’tagħmir maħsub biex jintbgħat fl-ispazju. 5. Ġbir separat. Emendat: A.L.296 tal-2015; A.L. 145 tal-2017. (1) Produtturi ta’ batteriji u akkumulaturi portabbli, jew terzi persuni għan-nom tagħhom, għandhom jużaw sistemi eżistenti ta’ ġbir jew jistabbilixxu sistemi ta’ ġbir, individwalment jew kollettivament, jew it-tnejn, skond liġijiet u regolamenti eżistenti, sabiex jipprovdu għall-ġbir ta’ skart ta’ batteriji u ta’ akkumulaturi. (2) Dawn is-sistemi ta’ ġbir: (a) L.S.549.63L.S.549.45 għandhom jippermettu lill-utenti aħħara li jarmu skart ta’ batteriji u ta’ akkumulaturi portabbli f’punt tal-ġbir fil-viċinanza tagħhom, waqt li titqies id-densità tal-popolazzjoni, iżda tali punt ta’ ġbir m’għandux ikun soġġett għal reġistrazzjoni jew permess kif rekwiżit fir-Regolamenti dwar l-Iskart jew ir-Regolamenti dwar ir-Reġistrazzjoni ta’ Attivitajiet fil-Maniġġar ta’ Skart; (b) għandhom jeħtieġu li d-distributuri jieħdu lura skart ta’ batteriji jew akkumulaturi portabbli mingħajr ħlas meta jfornu batteriji u akkumulaturi portabbli, sakemm ma jkunx hemm valutazzjoni li turi li sistemi alternattivi huma għallinqas ugwalment effettivi sabiex jintlaħqu l-miri ambjentali ta’ dawn ir-regolamenti, iżda dawn il-valutazzjonijiet għandhom jsiru pubbliċi; (ċ) m’għandu jintalab l-ebda ħlas lill-utenti aħħara meta jarmu skart ta’ batteriji jew akkumulaturi portabbli, u bla ebda obbligu li jixtru xi batterija jew akkumulatur ġdid; u (d) L.S.549.89 jistgħu jitmexxew flimkien mas-sistema tal-ġbir msemmija fir-Regolamenti dwar l-Imanniġjar tal-Iskart (Apparat Elettriku u Elettroniku): Iżda l-operaturi ekonomiċi kollha u l-awtoritajiet pubbliċi kompetenti kollha jistgħu jipparteċipaw f’dawn is-sistemi ta’ ġbir: Iżda wkoll dawn is-sistemi ta’ ġbir għandhom ikunu japplikaw ukoll għal batteriji u akkumulaturi impurtati minn pajjiżi terzi taħt kundizzjonijiet mhux diskriminatorji u għandhom ikunu mfassla b’mod li jevitaw ostakoli għall-kummerċ jew distorsjonijiet tal-kompetizzjoni. (3) Produtturi ta’ batteriji u akkumulaturi industrijali, jew terzi għan-nom tagħhom, m’għandhomx jirrifjutaw li jieħdu lura skart ta’ batteriji u ta’ akkumulaturi industrijali mingħand utenti aħħara, irrispettivament mill-kompożizzjoni kimika u l-oriġini: Iżda: (a) terzi persuni indipendenti jistgħu wkoll jiġbru batteriji u akkumulaturi industrijali; (b) l-operaturi ekonomiċi kollha u l-awtoritajiet pubbliċi kompetenti kollha jistgħu jipparteċipaw f’dawn is-sistemi ta’ ġbir; u (ċ) dawn is-sistemi ta’ ġbir għandhom ikunu japplikaw ukoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b’mod li jevitaw ostakoli għall-kummerċ jew distorsjonijiet tal-kompetizzjoni. (4) L.S.549.36 Produtturi ta’ batteriji u akkumulaturi ta’ vetturi, jew terzi persuni għan-nom tagħhom, għandhom jużaw sistemi eżistenti ta’ ġbir jew għandhom jistabbilixxu sistemi ta’ ġbir, individwalment jew kollettivament, jew it-tnejn, skond liġijiet u regolamenti eżistenti, sabiex jipprovdu għall-ġbir ta’ skart ta’ batteriji u ta’ akkumulaturi ta’ vetturi minn utenti aħħara jew minn punt ta’ ġbir aċċessibli fil-viċinanza tagħhom, fejn il-ġbir ma jseħħx skond is-sistemi ta’ ġbir msemmija fir-regolament 5(1) tar-Regolamenti dwar Maniġġar ta’ Skart (Vetturi fi Tmiem Żmienhom): Iżda: (a) fil-każ ta’ batteriji u akkumulaturi ta’ vetturi minn vetturi privati u mhux kummerċjali, m’għandu jintalab l-ebda ħlas lill-utenti aħħara għal sistemi ta’ ġbir bħal dawk meta jarmu skart ta’ batteriji jew ta’ akkumulaturi, u m’għandu jkun hemm ebda obbligu li jixtru batterija jew akkumulatur ġdid; (b) l-operaturi ekonomiċi kollha u l-awtoritajiet pubbliċi kompetenti kollha jistgħu jipparteċipaw f’dawn is-sistemi ta’ ġbir; u (ċ) dawn is-sistemi ta’ ġbir għandhom japplikaw ukoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b’mod li jevitaw ostakoli għall-kummerċ jew distorsjonijiet tal-kompetizzjoni. (5) Skart ta’ batteriji u akkumulaturi miġbur permezz ta’ sistemi ffinanzjati mill-Kunsilli Lokali, jew minn kwalunkwe aġenzija lokali, għandu jiġi ddepożitat fil-faċilitajiet operati minn aġenzija lokali nominata mill-Ministru u wara għandu jiġi mgħoddi għand l-iskemi ta’ ġbir, trattament u riċiklaġġ ta’ skart ta’ batteriji u akkumulaturi: (a) għal prezz li għandu jirrifletti l-irkupru tal-ispejjeż totali tal-ġbir u l-ħżin sal-punt ta’ teħid mill-iskema rispettiva, liema prezz għandu jkun suġġett għall-iskrutinju u l-approvazzjoni tal-Ministru; u (b) għandu jitqassam proporzjonalment bejn skemi awtorizzati ta’ ġbir, trattament u riċiklaġġ ta’ skart ta’ batteriji u akkumulaturi fuq il-bażi tal-piż medju u l-kategorija ta’ batteriji u akkumulaturi mqiegħda fis-suq mill-iskemi. 6. Jistgħu jintużaw strumenti ekonomiċi biex jippromwovu l-użu ta’ batteriji u akkumulaturi li jkun fihom inqas sustanzi li jniġġsu, jew jippromwovu l-ġbir ta’ skart ta’ batteriji u ta’ akkumulaturi, pereżempju billi jadottaw rati ta’ taxxi differenzjati. 7. Rati umiri ta’ ġbir. Emendat: A.L.245 tal-2011. (1) L-awtorità kompetenti gġandha tikkalkula r-rata ta’ ġbir għall-ewwel darba fir-rigward tas-sena 2011. (2) Produtturi, jew terzi persuni li jaġixxu f’isimhom, għandhom jieħdu l-miżuri kollha meħtieġa sabiex jilħqu il-miri minimi ta’ ġbir li ġejjin: (a) 25 % sas-26 ta’ Settembru 2012; (b) 30 % sas-26 ta’ Settembru 2013; (ċ) 35 % sas-26 ta’ Settembru 2014; (d) 40 % sas-26 ta’ Settembru 2015; u (e) 45 % sas-26 ta’ Settembru 2016. (3) L-awtorità kompetenti għandha tissorvelja l-konformità ma’ dawn il-miri ta’ ġbir fuq bażi annwali kif stabbilit fl-Iskeda 1. 8. Tneħħija ta’ skart ta’ batteriji u akkumulaturi. (Mħassar bl-Avviż Legali 296 tal-2015). 9. Trattament u riċiklaġġ. (1) Mhux aktar tard mis-26 ta’ Settembru 2009: (a) produtturi, jew terzi persuni li jaġixxu f’isimhom, għandhom jużaw sistemi ta’ trattament u ta’ riċiklaġġ eżistenti, jew jistabbilixxu sistemi ta’ trattament u ta’ riċiklaġġ, b’mod individwali jew kollettivament, jew it-tnejn, skond liġijiet u regolamenti eżistenti, sabiex jipprovdu għat-trattament u r-riċiklaġġ ta’ skart ta’ batteriji u akkumulaturi, bl-użu tal-aħjar tekniki disponibbli, rigward il-protezzjoni tas-saħħa u tal-ambjent; u (b) L.S.549.89 il-batteriji u l-akkumulaturi kollha identifikabbli miġbura skond ir-regolament 5 ta’ dawn ir-regolamenti jew skond ir-Regolamenti dwar l-Immaniġġar ta’ l-Iskart (Apparat Elettriku u Elettroniku), għandhom jiġu trattati u riċiklati permezz ta’ sistemi ta’ trattament u ta’ riċiklaġġ li jikkonformaw, mill-inqas, mal-leġislazzjoni nazzjonali, b’mod partikolari rigward is-saħħa, is-sigurtà u l-immaniġġar tal-iskart: Iżda: (i) batteriji u akkumulaturi portabbli miġbura li jkun fihom il-kadmju, il-merkurju jew iċ-ċomb jistgħu jintremew f’miżbliet jew f’ħażniet taħt l-art meta ma jkun disponibbli l-ebda suqaħħarivijabbli jew bħala parti minn strateġija sabiex jinqatgħu gradwalment metalli tqalli, fuq il-bażi ta’ valutazzjoni dettaljata tal-impatti ambjentali, ekonomiċi u soċjali, turi li din l-għażla ta’ rimi għandha tkun preferuta fuq ir-riċiklaġġ; (ii) valutazzjoni bħal din għandha ssir pubblika; (iii) l-operaturi ekonomiċi kollha u l-awtoritajiet pubbliċi kompetenti kollha jistgħu jipparteċipaw f’dawn is-sistemi ta’ trattament u ta’ riċiklaġġ; u (iv) dawn is-sistemi ta’ trattament u ta’ riċiklaġġ għandhom japplikaw ukoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b’mod li jevitaw ostakoli għall-kummerċ jew distorsjonijiet tal-kompetizzjoni. (2) It-trattament għandu jissodisfa r-rekwiżiti minimi stabbiliti fil-Parti A tal-Iskeda 2. (3) L.S.549.89 Fejn batteriji jew akkumulaturi jkunu miġbura flimkien ma’ skart ta’ tagħmir elettriku u elettroniku fuq il-bażi tar-Regolamenti dwar l-Immaniġġar tal-Iskart (Apparat Elettriku u Elettroniku), il-batteriji jew l-akkumulaturi għandhom jitneħħew mill-iskart ta’ tagħmir elettriku u elettroniku miġbur. (4) Il-proċessi ta’ riċiklaġġ għandhom, sa mhux aktar tard mis-26 ta’ Settembru 2011 jissodisfaw l-effiċjenzi ta’ riċiklaġġ u d-dispożizzjonijiet assoċjati li hemm stabbiliti fil-Parti B tal-Iskeda 2. 10. (1) L-iżvilupp ta’ teknoloġiji ġodda għar-riċiklaġġ u t-trattament ta’ skart ta’ batteriji u akkumulaturi għandu jkun imħeġġeġ. (2) Riċerka f’metodi ta’ riċiklaġġ li jkunu favur l-ambjent u li jkunu ekonomikament vijabli għal kull tip ta’ batteriji u akkumulaturi għandhom ikunu promossi. (3) Għandhom ikunu promossi faċilitajiet għat-trattament biex jintroduċu skemi ċċertifikati għall-immaniġġar tal-ambjent skond ir-Regolament (KE) Nru 761/2001* * OJL 114, 24.4.2001, p. 1. tal-Parlament Ewropew u tal-Kunsill tad-19 ta’ Marzu 2001 li jippermetti l-parteċipazzjoni volontarja ta’ organizzazzjonijiet fi skema Komunitarja għall-immaniġġar tal-ambjent u l-verifika (EMAS). 11. Rimi. Emendat: A.L.145 tal-2017. (1) Ir-rimi f’miżbliet jew bil-ħruq ta’ skart ta’ batteriji u ta’ akkumulaturi industrijali u awtomotivi għandu jkun projbit: Iżda ir-residwi ta’ kull batterija u akkumulatur li jkun sarilhom sew trattament sew riċiklaġġ skond ir-regolament 9(1) jistgħu jintremew f’miżbliet jew jinħarqu. (2) Kwalunkwe persuna li tiddisponi minn skart ta’ batteriji u ta’ akkumulaturi fil-forma ta’ skart muniċipali mhux magħżul tista’ teħel multa skont l-Iskeda ta’ Multi fl-Iskeda 7. 12. Esportazzjonijiet. (1) It-trattament u r-riċiklaġġ jistgħu jsiru barra minn Malta jew barra mill-Komunità, iżda l-vjaġġi ta’ skart ta’ batteriji u ta’ akkumulaturi għandhom ikunu konformi mar-Regolament (KE) Nru 1013/2006 ††OJL 190, 12.7.2006, p. 1. tal-Parlament Ewropew u tal-Kunsill tal-14 ta’ Ġunju 2006 dwar vjaġġi ta’ skart. (2) Skart ta’ batteriji u ta’ akkumulaturi esportati barra mill-Komunità skond ir-Regolament (KE) Nru 1013/2006 ‡‡OJL 190, 12.7.2006, p. 1. tal-Parlament Ewropew u tal-Kunsill tal-14 ta’ Ġunju 2006 dwar vjaġġi ta’ skart, u r-Regolament tal-Kunsill (KE) Nru 1418/2007 §§OJL 316, 4.12.2007, p. 6. tad-29 ta’ Novembru 2007 li jikkonċerna l-esportazzjoni ta’ ċertu skart għal irkupru msemmija fl-Annessi III jew IIIA mar-Regolament (KE) Nru 1013/2006 tal-Parlament Ewropew u tal-Kunsill lejn ċertu pajjiżi li għalihom ma tapplikax id-Deċiżjoni OECD dwar il-kontroll ta’ movimenti transkonfinali tal-iskart, għandhom jgħoddu fir-rigward tat-twettiq tal-obbligi u l-effiċjenzi stabbiliti fl-Iskeda 2 biss jekk ikun hemm evidenza soda li l-operazzjoni ta’ riċiklaġġ tkun saret taħt kundizzjonijiet ekwivalenti għar-rekwiżżiti ta’ dawn ir-regolamenti. 13. Finanzjament. Emendat: A.L.296 tal-2015. (1) Produtturi, jew terzi persuni li jaġġixxu f’isimhom, għandhom jiffinanzjaw kull spiża netta li tirriżulta: (a) mill-ġbir, mit-trattament u mir-riċiklaġġ tal-iskart kollu ta’ batteriji u ta’ akkumulaturi portabbli miġbur skond ir-regolament 5); u (b) L.S.549.36 L.S.549.89 mill-ġbir, mit-trattament u mir-riċiklaġġ tal-iskart kollu ta’ batteriji u ta’ akkumulaturi industrijali u ta’ vetturi miġbur skond ir-regolament 5) Kwalunkwe abbozz ta’ miżuri ta’ eżenzjoni jsir pubbliku: Iżda għandu jkun evitat ħlas doppju mill-produtturi fil-każ ta’ batteriji jew akkumulaturi miġbura taħt sistemi ta’ trattament u ta’ riċiklaġġ stabbiliti skond ir-Regolamenti dwar Maniġġar ta’ Skart (Vetturi fi Tmiem Żmienhom), jew ir-Regolamenti dwar l-Immaniġġar tal-Iskart (Apparat Elettriku u Elettroniku): Iżda wkoll produtturi li, b’mod relattiv mal-qies tas-suq, iqiegħdu fis-suq kwantitajiet żgħar ħafna ta’ batteriji jew akkumulaturi għall-ewwel darba f’Malta, jistgħu jiġu eżentati, b’kundizzjoni li dan ma jwaqqafx il-funzjonament adegwat tas-sistemi ta’ ġbir stabbiliti skond ir-regolament 5 u s-sistemi ta’ trattament u ta’ riċiklaġġ stabbiliti skond ir-regolament 9. (2) Produtturi, jew terzi persuni li jaġixxu f’isimhom, għandhom jiffinanzjaw kull spiża netta li tirriżulta minn kampanji pubbliċi ta’ informazzjoni dwar il-ġbir, it-trattament u r-riċiklaġġ tal-iskart kollu ta’ batteriji u akkumulaturi. (3) L-ispejjeż tal-ġbir, tat-trattament u tar-riċiklaġġ m’għandhomx jintwerew separatament lill-utenti aħħara fil-mument tal-bejgħ ta’ batteriji u akkumulaturi portabbli ġodda. (4) Produtturi u utenti ta’ batteriji u akkumulaturi industrijali u ta’ vetturi jistgħu jilħqu ftehim fejn jiġu stipulati l-arranġamenti għall-finanzjamenti ta’ xort’oħra minn dawk imsemmija fis-sub regolament (1). (5) Dan ir-regolament għandu japplika għall-iskart ta’ batteriji u akkumulaturi kollha, irrispettivament mid-data tat-tqegħid fis-suq għall-ewwel darba f’Malta. (6) Produtturi li jfornu batteriji u akkumulaturi b’mezz ta’ komunikazzjoni mill-bogħod għandhom jikkonformaw ukoll ma’ dawn ir-rekwiżiti kif stabbiliti f’dan ir-regolament għal batteriji u akkumulaturi forniti fi Stat Membru fejn ix-xerrej ta’ dak l-apparat joqgħod. 14. Informazzjoni għal utenti aħħara. L-operaturi ekonomiċi għandhom jiżguraw, b’mod partikolari permezz ta’ kampanji ta’ informazzjoni, illi l-utenti aħħara jkunu nfurmati b’mod sħiħ dwar: (a) l-effetti potenzjali dwar l-ambjent u s-saħħa tal-bniedem tas-sustanzi użati f’batteriji u akkumulaturi; (b) ix-xewqa li l-iskart ta’ batteriji u ta’ akkumulaturi ma jintremiex bħala skart muniċipali mhux magħżul u li jipparteċipaw fil-ġbir separat ta’ dan l-iskart sabiex jiġi faċilitat it-trattament u r-riċiklaġġ; (ċ) is-sistemi ta’ ġbir, ta’ trattament u ta’ riċiklaġġ disponibbli għalihom; (d) ir-rwol tagħhom sabiex jikkontribwixxu għar-riċiklaġġ ta’ skart ta’ batteriji u akkumulaturi; (e) L.S.427.08 it-tifsira tas-simbolu tal-barmil tal-iskart bir-roti maqtugħ b’salib kif muri fl-Iskeda 3 u s-simboli kimiċi Hg, CduPb skond ir-Regolamenti dwar Batteriji u Akkumulaturi: Iżda, meta jkun meħtieġ li d-distributuri jieħdu lura l-iskart ta’ batteriji u akkumulaturi portabbli skond ir-regolament 5, dawn id-distributuri għandhom jinfurmaw lill-utenti aħħara dwar il-possibilità li l-iskart ta’ batteriji u akkumulaturi portabbli jista’ jintrema fil-postijiet tal-bejgħ tagħhom. 15. Dmirijiet ta’ utenti aħħarin ta’ batteriji u akkumulaturi. L-utenti aħħara ta’ batteriji u akkumulaturi u detenturi ta’ skart ta’ batteriji u akkumulaturi għandhom jikkoperaw ma’, u jipparteċipaw, f’kull sistema stabbilita għall-ġbir ta’ skart ta’ batteriji u akkumulaturi u jiffaċilitaw il-proċess tat-trattament u tar-riċiklaġġ. Għaldaqstant, dawn għandhom jifirdu, jiddepożitaw u jirritornaw skart ta’ batteriji u akkumulaturi kif meħtieġ mis-sistema tal-ġbir. 16. Reġistru ta’ produtturi. (1) L-awtorità kompetenti għandha żżomm reġistru relatat mal-produtturi li jirreġistraw skond ir-regolament 17 u jkollu informazzjoni relatata mar-reġistrazzjoni tal-produtturi kif preskritt fl-Iskeda 5 u tagħmlu disponibbli skond dan ir-regolament. (2) L-awtorità kompetenti għandha: (a) tiżgura li r-reġistru jkun disponibbli għal spezzjonijiet fl-uffiċċju prinċipali tagħha minn membri tal-pubbliku bla ħlas, f’ħinijiet raġjonevoli; u (b) L.S.549.63 tipperemetti lil membri tal-pubbliku li jiksbu kopji ta’ annotazzjonijiet mir-reġistru bi ħlas ta’ dritt skond kif preskritt fl-Iskeda 8 li tinsab mar-Regolamenti dwar l-Iskart. (3) Ir-reġistru jista’ jinżamm f’kull għamla iżda għandu jkun b’indiċi u mqassam sabiex membri tal-pubbliku jkunu jistgħu jsibu l-informazzjoni minnu. (4) L-awtorità kompetenti għandha temenda l-annotazzjoni relevħħla u għandha tinkludi d-data ta’ meta saret l-emenda. (5) Sabiex jiġi evitat kull dubju, xejn f’dan ir-regolament m’għandu jitlob reġistru miżmum mill-awtorità kompetenti li jkun fih informazzjoni relatata ma’ proċeduri kriminali (inkluż proċeduri prospettivi) jew ma’ xi ħaġa li tkun soġġetta għal proċeduri bħal dawk, f’kull ħin qabel dawk il-proċeduri ma jintremew. (6) Xejn f’dan ir-regolament m’għandu jitlob li reġistru miżmum mill-awtorità kompetenti, jkun fih xi informazzjoni li ġiet sostitwita b’informazzjoni oħra, wara li jgħaddu erba’ snin minn meta iddaħħlet fir-reġistru dik l-informazzjoni l-ġdida. 17. (1) Meta produtturi jqiegħdu batteriji u akkumulaturi fis-suq għall-ewwel darba f’Malta, għandhom japplikaw mal-awtorità kompetenti għar-reġistrazzjoni u mar-reġistrazzjoni għandhom jingħataw numru tar-reġistrazzjoni. (2) Produtturi reġistrati skont is-sub regolament (1) għandhom iġeddu ir-reġistrazzjoni tagħhom mal-awtorità kompetenti, fuq bażi annwali, sal-31 ta’ Marzu ta’ kull sena: Iżda mill-1 ta’ April ta’ kull sena l-awtorità kompetenti taċċetta tiġdid sal-aħħar tas-sena bi ħlas addizzjonali ta’ għoxrin euro (€ 20) għal kull xahar jew parti minn xahar, miżjuda mat-tarriffażi preskrittażi fl-Iskeda 6. (3) Meta produttur ma jibqax iqiegħed batteriji u akkumulaturi fis-suq, il-produttur għandu japplika sabiex jħassar ir-reġistrazzjoni mal-awtorità kompetenti billi jimla’ l-formola għat-tħassir ta’ reġistrazzjoni. (4) Applikazzjoni minn produttur sabiex jirreġistra jew iġġedded għandha - (a) ssir onlajn jew bil-miktub; (b) jkollha minn tal-inqas l-informazzjoni mitluba fl-Iskeda 4; u (ċ) tkun akkumpanjata b’tariffa kif preskritt fl-Iskeda 6. (5) Id-dettalji provduti minn produttur skond l-obbligi msemmija fis-sub regolamenti (1),) għandhom jiġu inklużi fir-Reġistru tal-Produtturi li għandu jinżamm mill-awtorità kompetenti skond ir-regolament 16. (6) L-awtorità kompetenti għandha tikkonferma li tkun irċeviet l-applikazzjoni tal-produttur għar-reġistrazzjoni bil-miktub fi żmien għoxrin ġurnata tax-xogħol minn meta tkun irċevietha u għandha tmexxi l-applikazzjoni fi żmien għoxrin ġurnata tax-xogħol mill-konferma tar-riċevuta. (7) Fil-każ li d-data ppreżentata mill-produttur skont l-Iskeda 4 tinbidel, il-produttur imsemmi għandu jinforma l-awtorità kompetenti f’mhux iktar tard minn xhar wara l-bidla. 18. Informazzjoni u rappurtaġġ. Emendat: A.L.296 tal-2015; A.L. 145 tal-2017. (1) Meta jsir it-tiġdid skont ir-regolament 17(2), produtturi reġistrati għandhom jagħtu l-informazzjoni li ġejja lill-awtorità kompetenti: (a) il-kategoriji ta’ batteriji jew akkumulaturi li l-produttur reġistrat ikun qiegħed fis-suq f’Malta bejn l-1 ta’ Jannar u l-31 ta’ Diċembru tas-sena preċedenti, u (b) il-kwantitajiet u l-piż tal-batteriji u tal-akkumultaturi li l-produttur reġistrat ikun qiegħed fis-suq f’Malta bejn l-1 ta’ Jannar u l-31 ta’ Diċembru tas-sena preċedenti. (2) L-informazzjoni msemmija fis-sub regolament (1) għandha tkun provduta onlajn jew bil-miktub. (3) L-awtorità kompetenti tista’ tispeċifika l-format li bih din l-informazzjoni għandha tkun disponibbli. (4) L-awtorità kompetenti għandha tagħmel din l-informazzjoni disponibbli skond ir-Regolamenti dwar il-Libertà ta’ Aċċess għal Informazzjoni dwar l-Ambjent. (5) Produtturi li jfornu batteriji u akkumulaturi b’mezz ta’ komunikazzjoni mill-bogħod għandhom jipprovdu lill-awtorità kompetenti b’informazzjoni dwar il-konformità mar-rekwiżiti tar-regolament 13(6) u bl-informazzjoni msemmija fis-sub regolament (1) ta’ dan ir-regolament, rigward il-kwantitajiet u l-kategoriji ta’ batteriji jew akkumulaturi mqiegħda fis-suq għall-ewwel darba fl-Istat Membru fejn ix-xerrej ta’ dik il-batterija jew ta’ l-akkumulatur ikun joqgħod. 19. Bejjiegħa mill-bogħod. Meta produtturjforni batteriji u akkumulaturi b’mezz ta’ komunikazzjoni mill-bogħod għandu: (a) jirreġistra skond ir-regolament 17; (b) jinnotifika lill-awtorità kompetenti fiż-żmien tar-reġistrazzjoni li jforni batteriji u akkumulaturi b’mezz ta’ komunikazzjoni mill-bogħod u li dan ir-regolament japplika; u (ċ) meta mitlub mill-awtorità kompetenti sabiex jipprovdilha informazzjoni li turi li jkun konformi mal-obbligi sabiex jiffinanzja il-ġbir, it-trattament, ir-riċiklaġġ u r-rimi ambjentalment xieraq ta’ skart ta’ batteriji u akkumulaturi depożitati f’punti ta’ ġbir fl-Istat Membru fejn ix-xerrej tal-batterija jew akkumulatur ikun joqgħod. 20. Trasferiment ta’ negozju minn produttur għal ieħor. (1) Meta n-negozju ta’ produttur jiġi trasferit kollu jew parti minnu lil persuna oħra, il-produttur għandu jibqa’ responsabbli għal dawk il-batteriji u l-akkumulaturi li għalihom ikun għamel applikazzjoni ta’ reġistrazzjoni skond ir-regolament 17, sakemm ma jurix lill-awtorità kompetenti li l-persuna li lilha sar it-trasferiment qablet li tikkonforma mal-obbligi tal-produttur fir-rigward ta’ dawk il-batteriji u akkumulaturi skond dawn ir-regolamenti. (2) Fejn japplika s-subregolament (1), il-persuna li lilha ġiet rasferit in-negozju kollu jew parti minnu hija produttur għall-għanijiet ta’ dawn ir-regolamenti, u dik il-persuna għandha: (a) tapplika għal reġistrazzjoni mal-awtorità kompetenti skond ir-regolament 17; u (b) tara li tilħaq il-miri ta’ ġbir tar-regolament 7. 21. Ftehim. (1) Għall-finijiet li jintlaħqu l-għanijiet, u jkunu sodisfatti id-dispożizzjonijiet ta’ dawn ir-regolamenti, operaturi ekonomiċi jistgħu jkunu partijiet fil-ftehim mal-awtorità kompetenti. (2) Ftehim bħal dan għandu jispeċifika regoli dettaljati ta’ implimentazzjoni ta’ dawn ir-regolamenti. Madanakollu, dan il-ftehim: (a) għandu jkun inforzat fil-liġi; (b) għandu jispeċifika l-għanijiet bl-iskadenzi korrispondenti; (ċ) għandu jiġi pubblikat fil-Gazzetta; (d) għandu jkollu r-riżultati miksuba sorveljati regolarment, u rapportati lill-awtorità kompetenti, u magħmula disponibbli għall-pubbliku taħt il-kundizzjonijiet stabbiliti fil-ftehim; (e) għandu jiġi eżaminat il-progress magħmul fihom skont id-dispożizzjonijiet li jsiru mill-awtorità kompetenti. 22. Permess meħtieġ għall-operat ta’ skema ta’ ġbir, trattament u riċiklaġġ ta’ skart ta’ batteriji u akkumulaturi. Emendat: A.L.296 tal-2015; A.L. 145 tal-2017. L.S.549.63 (1) Mingħajr preġudizzju għar-Regolamenti dwar l-Iskart, persuni li biħsiebhom joperaw skema ta’ ġbir, trattament u riċiklaġġ ta’ skart ta’ batteriji u akkumulaturi kif meħtieġ skont dawn ir-regolamenti, inkluż il-ġbir, għażla, ħażna, trattament, esportazzjoni u riċiklaġġ ta’ skart ta’ batteriji u ta’ akkumulaturi, għan-nom tal-produtturi, għandhom bżonn jiksbu permess validu mill-awtorità kompetenti skont dawn ir-regolamenti. (2) L.S.549.63 Mingħajr preġudizzju għar-Regolamenti dwar l-Iskart, applikazzjoni għal permess mill-awtorità kompetenti għandha tkun akkumpanjata minn miżata ta’ ħames mitteuro (€ 500) u l-informazzjoni li ġejja kif applikabbli: (a) kopja tal-Memorandumu tal-Artikoli ta’ Assoċjazzjoni; (b) kopja ta’ permess ta’ żvilupp validu maħruġ skont l-Att dwar l-Ippjanar tal-Iżvilupp; (ċ) deskrizzjoni tas-sistema proposta li tkun ser tipprovdi għall-ġbir, trattament u riċiklaġġ ta’ skart ta’ batteriji u ta’ akkumulaturi skond id-dispożizzjonijiet ta’ dawn ir-regolamenti; (d) dettalji ta’ sistemi ta’ depożitu-rifużjoni adottati sabiex ikun assigurat ir-ritorn ta’ skart ta’ batteriji u akkumulaturi mill-konsumaturi; (e) pjan finanzjarju fir-rigward tal-iskema proposta; (f) il-piżijiet annwali ta’ skart ta’ batteriji u akkumulaturi f’kull kategorija li se jinġabru, jiġu trattati u riċiklati; (g) il-miri ta’ ġbir annwali li se jinkisbu taħt l-iskema proposta; (h) proposti sabiex jiġi determinat u verifikat il-livell ta’ riċiklaġġ ta’ skart ta’ batteriji u akkumulaturi kif ukoll jekk l-effiċjenzi ta’ riċi klaġġ msemmija fil-Parti B tal-Iskeda 2 ġewx milħuqa skond l-iskema proposta, inkluż stimi u suppożizjonijiet li se jsiru f’dan il-proċess; (i) proposti għaċ-ċertifikat tal-produtturi li se jagħmlu użu mill-iskema proposta; (j) proposti ta’ kif l-informazzjoni skond id-dispożizzjonijiet ta’ dawn ir-regolamenti għandha tkun mimlija u magħmula disponibbli għall-awtorità kompetenti; (k) kull informazzjoni oħra relevanti mitluba mill-awtorità kompetenti. (3) L-awtorità kompetenti tista’ tispeċifika l-format li bih din l-informazzjoni għandha tkun disponibbli. (4) L-awtorità kompetenti għandha tagħmel din l-informazzjoni disponibbli skond ir-Regolamenti dwar il-Libertà ta’ Aċċess għal Informazzjoni dwar l-Ambjent. (5) Skema ta’ ġbir, trattament u riċiklaġġ ta’ skart ta’ batteriji u akkumulaturi li tkun ingħatat permess għandha, mal-għotja jew mat-tiġdid tal-permess, tħalla smiżata kif preskritt fl-Iskeda 8. 23. Parteċipazzjoni fi skemi awtorizzati ta’ ġbir, trattament u riċiklaġġ ta’ skart ta’ batteriji u akkumulaturi. L-awtorità kompetenti tista’ teżenta lil produttur minn kull jew parti ta’ dawn ir-regolament ikemm-il darba l-produttur jipprovdi xhieda lill-awtorità kompetenti ta’ parteċipazzjoni fiskema awtorizzata ta’ ġbir, trattament u riċiklaġġ ta’ skart ta’ batteriji u akkumulaturi. 24. Ftehim iffirmat ma’ operatur ta’ skema awtorizzata ta’ ġbir, trattament u riċiklaġġ ta’ skart ta’ batteriji u akkumulaturi. Emendat: A.L.296 tal-2015; A.L.145 tal-2017. (1) Jekk produttur jagħżel li jagħmel użu minn skema awtorizzata eżistenti ta’ ġbir, trattament u riċiklaġġ ta’ skart ta’ batteriji u akkumulaturi, għandu jeħtieġ jissottometti lill-awtorità kompetenti ftehim iffirmat mal-operatur tal-iskema awtorizzata ta’ ġbir, trattament u riċiklaġġ ta’ skart ta’ batteriji u akkumulaturi sabiex juri li l-iskema tikkonforma mad-dispożizzjonijiet ta’ dawn ir-regolamenti. (2) Barra minn hekk il-produttur għandu jippreżenta dikjarazzjoni ta’ konformità mad-dispożiżżjonijiet ta’ dawn ir-regolamenti, lill-awtorità kompetenti sal-31 ta’ Marzu ta’ kull sena, ffirmata mill-operatur tal-iskema awtorizzata ta’ skart, trattament u riċiklaġġ tal-batteriji u tal-akkumulaturi, fir-rigward ta’ batteriji u akkumulaturi li tqiegħdu fis-suq ta’ Malta mill-produttur bejn l-1 ta’ Jannar u l-31 ta’ Diċembru tas-sena preċedenti. (3) L-operatur tal-iskema awtorizzata eżistenti ta’ ġbir, trattament u riċiklaġġ ta’ skart ta’ batteriji u akkumulatur imsemmi fis-sub regolament (1) għandu: (a) jintrabat li jwettaq l-attivitajiet mifthiema għan-nom tal-produttur skond kull liġi u regolamenti eżistenti; (b) jiżgura li l-operaturi ekonomiċi kollha u l-awtoritajiet pubbliċi kompetenti kollha jistgħu jipparteċipaw fl-iskema; (ċ) jiżgura li l-iskema għandha tapplika wkoll għal batteriji u akkumulaturi importati minn pajjiżi terzi taħt kundizzjonijiet mhux diskriminatorji u għandhom ikunu mfassla b’mod li jevitaw ostakoli għall-kummerċ jew distorsjonijiet tal-kompetizzjoni; (d) jipprovdi lill-awtorità kompetenti informazzjoni dwar kull miżura meħuda biex jippromwovu żviluppi li jaffettwaw l-impatt ta’ batteriji u akkumulaturi fuq l-ambjent, prinċiparjament: (i) żviluppi, inkluż passi volontarji meħuda mill-membri tal-iskema, biex inaqqsu l-kwantitajiet ta’ metalli ta’ densità għolja u sustanzi perikolużi oħra li jkun hemm f’batteriji u akkumulaturi; (ii) tekniki ġodda ta’ riċiklaġġ u ta’ trattament; (iii) il-parteċipazzjoni ta’ operaturi ekonomiċi fi skemi ta’ maniġġar ambjentali; (iv) riċerka f’dawk l-oqsma; u (v) miżuri meħuda biex jippromwovu l-prevenzjoni tal-iskart; (e) jipprovdi sal-31 ta’ Marzu kull sena lill-awtorità kompetenti, l-informazzjoni msemmija fir-regolamenti 14 u 16 kif tapplika mutatis mutandis għall-produttur, fir-rigward ta’ batteriji u akkumulaturi li tqiegħdu fis-suq ta’ Malta mill-produttur bejn l-1 ta’ Jannar u l-31 ta’ Diċembru tas-sena preċedenti; (f) jipprovdi sal-31 ta’ Marzu kull sena, lill-awtorità kompetenti dikjarazzjoni ta’ konformità mad-dispożizzjonijiet ta’ dawn ir-regolamenti, fir-rigward ta’ batteriji u akkumulaturi li tqiegħdu fis-suq f’Malta mill-produttur bejn l-1 ta’ Jannar u l-31 ta’ Diċembru tas-sena preċedenti. (4) L-informazzjoni kollha għandha tingħata f’rapporti kull tliet xhuru annwali. Skema ta’ ġbir, trattament u riċiklaġġ ta’ skart ta’ batteriji u akkumulaturi għandha tippreżenta rapporti kull tliet xhur lill-awtorità kompetenti fi żmien erbgħin (40) ġurnata tax-xogħol wara t-tmiem ta’ dak il-perjodu, filwaqt li rapporti annwali għandhom jiġu ppreżentati lill-awtorità kompetenti fi żmien sitt (6) xhur kalendarji mill-għeluq tas-sena. (5) Imħassar bl-Avviż Legali 145 tal-2017. (6) L-awtorità kompetenti tista’ tispeċifika l-format li bih din l-informazzjoni għandha tkun disponibbli. (7) L-awtorità kompetenti għandha tagħmel din l-informazzjoni disponibbli skond ir-Regolamenti dwar il-Libertà ta’ Aċċess għal Informazzjoni dwar l-Ambjent. 25. Awditjar. Miżjud: A.L.145 tal-2017. (1) Produtturi awto-konformi, jew skemi awtorizzati ta’ ġbir, trattament u riċiklaġġ ta’ skart ta’ batteriji u akkumulaturi, għandhom jużaw is-servizzi ta’ awditur indipendenti, approvat mill-awtorità kompetenti, sabiex jiċċertifika l-informazzjoni kollha rrappurtata lill-awtorità kompetenti. (2) Fil-każ ta’ produtturi awto-konformi, l-awditur għandu jkun meħtieġ li jiċċertifika li l-informazzjoni kollha rrappurtata lill-awtorità kompetenti hija konformi mal-obbligi ta’ dawn ir-regolamenti. (3) Fil-każ ta’ skemi awtorizzati ta’ ġbir, trattament u riċiklaġġ ta’ skart ta’ batteriji u akkumulaturi, l-awditur għandu jkun meħtieġ li jiċċertifika li l-informazzjoni kollha rrappurtata lill-awtorità kompetenti hija kif speċifikata fil-permess stess tal-awtorità kompetenti. (4) Kemm produtturi awto-konformi jew detenturi ta’ permess tal-iskemi awtorizzati ta’ ġbir, trattament u riċiklaġġ ta’ skart ta’ batteriji u akkumulaturi għandhom jiżguraw li titwaqqaf proċedura ta’ awditjar xierqa għat-traċċabilità, monitoraġġ u kontroll għall-iskart kollu ta’ batteriji u akkumulaturi. 26. Reati kontra dawn ir-regolamenti. Emendat: A.L.145 tal-2017. Persuna tinsabħatja ta’ reat kontra dawn ir-regolamenti jekk: (a) tonqos milli tikkonforma ruħha ma’ xi dispożizzjoni ta’ dawn ir-regolamenti, jew tonqos milli tikkonforma ruħha mal-kundizzjonijiet tal-permess jew ma’ xi ordni oħra mogħtija skont il-liġi skont xi dispożizzjoni ta’ dawn irregolamenti; jew (b) tikser xirestrizzjoni, projbizzjoni jew ħtieġa imposta minn jew taħt dawn ir-regolamenti; jew (ċ) taġixxi bi ksur ta’ xi dispożizzjoni ta’ dawn ir-regolamenti; jew (d) tikkonfoffa jew tittanta, jew tgħin jew tħajjar, lil xi ħadd ieħor b’liema mezz ikun, inkluż ir-reklamar, l-għoti ta’ pariri jew ta’ flus biex jinkisru id-dispożizzjonijiet ta’ dawn ir-regolamenti, jew biex tonqos milli tikkonforma ruħha ma’ xi dispożizzjoni bħal dik, inkluż kull ordni li tkun mogħtija skont il-liġi skont xi dispożizzjoni ta’ dawn ir-regolamenti, jew biex tikser kull restrizzjoni, projbizzjoni jew ħtieġa imposta minn jew taħt dawk ir-regolamenti. 27. Penali. Emendat: A.L.145 tal-2017. Kull persuna li tagħmel reat taħt dawn ir-regolamenti għandha, meta tinsab ħatja: (a) għall-ewwel darba, teħel multa ta’ mhux anqas minn elfumija u erbgħa u sittineurou disgħa u sitt inċenteżmu (€ 1, 164.69) iżda mhux iżjed minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37); (b) għat-tieni darba jew iżjed drabi, teħel multa ta’ mhux anqas minnelfejn u tliet mija u disgħa u għoxrin euro u sebgħa u tletin ċenteżmu (€ 2, 329.37), iżda mhux iżjed minn erbatelef u sittmija u tmienja u ħamsineuro u ħamsa u sebgħ in ċenteżmu (€ 4, 658.75) jew għal priġunerija għal żmien mhux iżjed minn sentejn, jew għal dik il-multa u priġunerija flimkien: Iżda meta kull persuna tinsabħatja ta’ reat taħt dawn ir-regolament permezz ta’ vettura, is-sid ta’ dik il-vettura, fejn ikun applikabbli, għandu jinżamm responsabbli bl-istess modugrad: Iżda wkoll il-qorti tista’ tordna lil kull min ikun instabħati li għamel reat kontra dawn ir-regolamenti li jħallas dawk l-ispejjeż li l-awtorità kompetenti msemmija f’dawn ir-regolamenti tkun għamlet bħala riżultat ta’ dak ir-reat, ir-revoka tal-permess maħruġ mill-awtorità kompetenti u l-konfiska tal-corpus delicti, inkluż il-vettura, jekk dan ikun japplika. 28. Applikabilità tal-Kodiċi Kriminali. Emendat: A.L.145 tal-2017. Kap. 9. (1) Id-dispożizzjonijiet tal-artikoli 23 u 30 tal-Kodiċi Kriminali għandhom, mutatis mutandis, japplikaw għal proċedimenti dwar reati kontra dawn ir-regolamenti, b’dan illi l-iskwalifika milli persuna jkollha jew tikseb liċenza, permess jew awtorità ma għandha f’ebda każ tkun għal żmien inqas minn sena. (2) Kap.9. Kap. 9. Minkejja d-dispożizzjonijiet tal-artikolu 370 tal-Kodiċi Kriminali, il-proċedimenti dwar reat kontra dawn ir-regolamenti għandhom isiru quddiem il-Qorti tal-Maġistrati (Malta) jew il-Qorti tal-Maġistrati (Għawdex), skond ma jista’ jkun il-każ, u għandhom ikunu skont id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali. (3) Kap.9. Kap. 9. Minkejja d-dispożizzjonijiet tal-Kodiċi Kriminali, l-Avukat Ġenerali għandu dejjem ikollu dritt ta’ appell quddiem il-Qorti ta’ l-Appell Kriminali minn kull sentenza mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal xi reat kontra dawn ir-regolamenti.